open-index/open-wikipedia-markdown huggingface dataset:
Peter Sampo

**Peter Sampo** (s. 16. toukokuuta 1974 Vantaa) on entinen suomalainen jalkapalloilija. Hän oli pelipaikaltaan hyökkääjä. 

## Ura
Peter Sampon liigaura alkoi Finnairin Palloilijoissa, jossa hän pelasi kaudet 1995-1998 kasaten 89 ottelussa 9 maalia. Vuonna 1995 hän pelasi myös yhden alle 21-vuotiaiden maaottelun. 

Ykkösen Hangö IK (HIK) oli Sampon joukkue kaudella 1999. Vuonna 2000 Sampo liittyi Kuopion Palloseuran paitaan tehden debyyttikaudellaan ykkösessä 13 maalia 27 ottelussa. Seuraavalla kaudella Veikkausliigassa syntyi 12 maalia 33 ottelussa ja viimeiseksi jääneellä KuPS-kaudellaan Sampo osui viidesti 17 Veikkausliigaottelussa. KuPSista Sampo siirtyi kauden 2002 jälkeen lyhytkestoiseksi jääneeseen AC Allianssiin, jossa hän pelasi lopulta kolme kautta, tehden 10 maalia 60 ottelussa. Vuonna 2005 seura joutui konkurssiin.

Yhteensä Sampo pelasi 199 ottelua Suomen pääsarjassa ja viimeisteli niissä 36 maalia.

Allianssista Sampo siirtyi valmennuspäälliköksi Suomen kolmanneksi suurimpaan junioriseuraan Hyvinkään Palloseuraan, jonka edustusjoukkueessa hän myös pelaa. Sampo oli urallaan ensimmäistä kertaa miesten joukkueen päävalmentajana, kun hän toimi 14.6.2009 HyPSin pelaajavalmentajana ottelussa Warkaus JK:ta vastaan. Vuoden 2015 alusta lähtien Sampo toimii Malmin Palloseuran valmennuspäällikkönä.

## Lähteet

## Aiheesta muualla
* HyPS:n sivusto
Pirelli

**Pirelli & C. S.p.A ** () on italialainen Milanossa pääkonttoriaan pitävä pääosin ajoneuvojen renkaita tuottava teollisuusyhtiö, jonka perusti Giovanni Battista Pirelli vuonna 1872. Yhtiö on maailman suurimpia renkaiden valmistajia. Aikaisemmin yhtiö valmisti myös kaapeleita, mutta tämän toimialan yhtiö myi vuonna 2005 *[[Prysmian]]*-nimiselle uudelle yritykselle.

## Omistajat

22. maaliskuuta 2015 kiinalainen ChemCorp ilmoitti ostavansa Pirellin. Kauppasumma on kokonaisuudessaan 7,1 miljardia euroa. Vuonna 2017 yhtiö palasi Milanon pörssiin.
Vuonna 2023 suurimmat osakkeenomistajat olivat Marco Polo International Italy S.r.l. (37,01 %), Investitori istituzionali italiani (26,5 %), Camfin S.p.A. (14,1 %), Silk Road Fund (9,02 %), Brembo S.p.A. (6 %), Altri azionisti (3,69 %) ja LongMarch (3,68 %).

## Sponsorointi
Pirelli on italialaisen huippujalkapalloseuran FC Internazionale Milanon pääsponsori.

## Moottoriurheilu
Pirelli on ollut mukana rallissa ja rallin MM-sarjassa 1970- ja 1980-luvuilla ja kehitti Lancia Stratosta varten uuden rengastyypin. Muun muassa Subaru World Rally Team ja Ford World Rally Team ovat käyttäneet Pirellin renkaita.

Pirelli on ollut rallin maailmanmestaruussarjan virallinen rengastoimittaja kaudesta 2021 alkaen ja sopimus kattaa kauden 2024. Vuonna 2023 Pirelli ei osallistunut tarjouskilpailuun renkaiden toimittamisesta myöhemmillä kausilla, jonka seurauksena rengastoimittaja tulee vaihtumaan MM-sarjassa kausille 2025-2027. Pirelli toimittaa renkaita edelleen rallin EM-sarjaan, jossa se kilpailee useiden rengasvalmistajien kanssa.

Pirelli on ollut renkaiden toimittaja Formula 1 -sarjassa vuosina 1950–1958, 1981–1986 ja 1989–1991, jolloin sarjassa oli useampia rengastoimittajia.
Pirelli on toiminut Formula 1 -sarjan ainoana rengastoimittajana vuodesta 2011 eteenpäin ja jatkaa myös jaksolla vuodesta 2025 vuoteen 2027, jossa on optio kaudelle 2028. Pirelli toimittaa renkaat myös FIA:n Formula 2 - ja Formula 3 -sarjoihin samalla aikajaksolla. Vuodesta 2024 alkaen Formula 1 -sarjassa käytettävillä renkailla on Forest Stewardship Councilin sertifikaatti.

### Testikuljettajat

## Lähteet

## Aiheesta muualla

* Facebook
* Twitter
* Instagram
Machala

**Machala** on Ecuadorin El Oron provinssin pääkaupunki. Kaupungissa asui noin 283&nbsp;040 asukasta vuonna 2018. Kaupungin talous perustuu maatalouteen ja tärkeimpiä tuotteita ovat banaanit, kaakao sekä kahvi.

## Lähteet

## Aiheesta muualla
El Oro

**El Oro** on Ecuadorin eteläisin rannikkomaakunta. Alue on yksi maailman tärkeimmistä banaanintuotantoalueista ja sen pääkaupunki on Machala. El Oron pinta-ala on 5&nbsp;988 neliökilometriä ja asukkaita siellä oli vuonna 2010  yli 600&nbsp;000.

El Oro on jaettu 14 kantoniin.
* Arenillas (Arenillas)
* Atahualpa (Paccha)
* Balsas (Balsas)
* Chilla (Chilla)
* El Guabo (El Guabo)
* Huaquillas (Huaquillas)
* Las Lajas (La Victoria)
* Machala (Machala)
* Marcabelí (Marcabelí)
* Pasaje (Pasaje)
* Piñas (Piñas)
* Portovelo (Portovelo)
* Santa Rosa (Santa Rosa)
* Zaruma (Zaruma)

## Lähteet

## Aiheesta muualla
Pandora (internet-radio)

**Pandora** on Internet-radio ja musiikin suosittelujärjestelmä, jonka on kehittänyt Music Genome Project. Music Genome Projectin musiikkikirjasto sisältää noin 400 000 kappaletta noin 20 000 artistilta. Pandoran musiikkisoitin käyttää Adobe Flashia.

Pandoran suoratoistossa musiikki on saatavilla eri tavoilla pakattuna ja eri laaduilla: AAC 64 kbit/s ilmaiskäyttäjille ja maksullisille ylimmillään 192 kbit/s MP3-pakkauksella.

Tekijänoikeussyiden vuoksi Pandora joutui lopettamaan musiikin tarjoamisen Yhdysvaltojen ulkopuolelle vuoden 2007 alussa. Esto johtuu Pandoran lisenssit tarjoavan Digital Millennium Copyright Act -lain puuttumisesta Yhdysvaltojen ulkopuolelta.

## Pandoran käyttö
Käyttäjät aloittavat syöttämällä Pandoraan jonkin yhtyeen tai musiikkikappaleen nimen, josta he pitävät, ja Pandora vastaa soittamalla samankaltaista musiikkia Music Genome Projectin kirjastosta. Tämän jälkeen käyttäjät voivat antaa palautetta kertomalla palvelulle, pitävätkö he soivasta musiikista, vai eivät. Palaute vaikuttaa seuraaviin kappaleisiin, joita Pandora soittaa. Pandora valitsee seuraavan kappaleen noin 400 erilaisen musiikillisen perusteen avulla. 

## Lähteet

## Aiheesta muualla
* Pandoran internetsivut
* Pandoran FAQ
Uudenmaan Sosialidemokraatit

**Uudenmaan Sosialidemokraatit** (Uudenmaan SDP) on SDP:n Uudenmaan vaalipiirissä toimiva piirijärjestö. Piiri on toiminut vuodesta 1906 ja sen keskeinen tehtävä on koordinoida alueensa kuntatason järjestöjä ja ajaa Suomen Sosialidemokraattisen Puolueen arvojen mukaista politiikkaa. Keskeisiä teemoja tässä politiikassa on tasa-arvo, yhdenvertaisuus, solidaarisuus, laadukas työelämä sekä tasapainoinen talous.  

Uudenmaan SDP:n toiminta kattaa pääosin ylikunnallisen yhteistyön toteuttamisen maakuntatasolla. Piiri on aktiivinen tapahtumien järjestäjä. Osa tapahtumista on yleisölle avoimia ja osa puolestaan jäsenistön koulutus- ja ryhmäytymistapaamisia.  

Piirin ylin päättävin elin on piirikokous, joka kokoontuu kaksi kertaa vuodessa. Piirikokouksessa äänivaltaisia ovat kunnallisjärjestöjen asettamat piirikokousedustajat. Piirikokous valitsee myös vuoden välein piirihallituksen jäsenistön, paitsi puheenjohtajistoa, jonka toimikausi on kaksivuotinen. Piirihallituksen pääasiallinen tehtävä on olla järjestön toimeenpaneva elin. 

## Kansanedustajat
*Antti Lindtman
*Maria Guzenina
*Antti Rinne
*Timo Harakka
*Kimmo Kiljunen
*Johan Kvarnström
*Hussein al-Taee

## Aiempia kansanedustajia
* Joona Räsänen (2015-2019)
* Lauri Ihalainen (2011-2015)
* Mikael Jungner (2011-2015)
* Maarit Feldt-Ranta (2007-2019)
* Merja Kuusisto (2007-2015)
* Tommy Tabermann (2007-2010)
* Arja Alho (2003-2007)
* Susanna Rahkonen (1999-2007)
* Risto Kuisma (1995-2007, 2010-2011)
* Klaus Hellberg (1995-2007)
* Leena Luhtanen (1991-2007)
* Matti Saarinen (1987–1991, 1995–2015)
* Antti Kalliomäki (1983-2011)
* Kaj Bärlund (1979-1991)
* Matti Louekoski (1976-1979, 1983-1996)
* Sinikka Luja-Penttilä (1966-1983)
* Kaarlo af Heurlin (1966-1970)
* Lars Lindeman (1958-1976)
* Veikko Helle (1951-1983)
* Heikki Hykkäälä (1948-1951)
* Vihtori Huhta (1941-1944, 1944-1945)
* Laura Härmä (1941-1944)
* Pekka Railo (1941-1944)
* August Valta (1941-1944)
* Cay Sundström (1939-1941)
* Atos Wirtanen (1936-1946)
* Matti Turkia (1930-1945)
* Väinö Hakkila (1919-1924)
* K. H. Wiik (1911-1917, 1922-1927, 1933-1941)
* Kullervo Manner (1910-1918)
* O. W. Kuusinen (1908-1914, 1917-1918)
* Aatto Siren (1907-1914, 1917-1918, 1929-1930, 1933-1936)
* Miina Sillanpää (1907-1911)
* Edvard Helle (1907-1908, 1909-1911, 1919-1921)

## Vaalit

## Katso myös
*Suomen Sosialidemokraattinen Puolue
* Suomen vaalipiirit
* Keskustan Uudenmaan piiri
* Uudenmaan Kokoomus
* Kristillisdemokraattien Uudenmaan piiri
* Uudenmaan Perussuomalaiset
* Vasemmistoliiton Uudenmaan piirijärjestö
* Uudenmaan Vihreät
Aeronica

**Aeronica** (**Aerolineas Nicaragüenses**) oli Nicaraguan kansallinen lentoyhtiö. Yhtiö perustettiin vuonna 1981, mutta on vuodesta 1992 osa keskiamerikkalaista Grupo TACAa.

Aeronica lensi sekä kotimaan että kansainvälisiä lentoja Guatemalaan, El Salvadoriin, Hondurasiin, Costa Ricaan, Panamaan, Kuubaan, Meksikoon ja Yhdysvaltoihin.

Aeronican IATA-koodi oli RL, ICAO-koodi ANI ja kutsukoodi Aeronica.
Aviateca

**Aviateca** on Guatemalan kansallinen lentoyhtiö. Yhtiö on nykyään osa Avianca Groupia. Yhtiön IATA-koodi oli GU, ICAO-koodi oli GUG ja kutsukoodi oli Aviateca.

## Historia
Lentoyhtiö perustettiin 14. maaliskuuta 1945 nimellä Empresa Guatemalteca de Aviacion S. A., ja nimeä lyhennettiin myöhemmin Aviatecaksi. Yhtiö myodostettiin vuonna 1929 perustetun Aerovias de Guatemala -lentoyhtiön seuraajaksi. Aviateca aloitti toimintansa maaliskuussa 1946. Valtio hankki yhtiön omistukseensa, mutta vuonna 1989 se liittyi TACA:n johtamaan Airline Alliance of Central America -allianssiin ja samalla yhtiötä yksityistettiin. Paikallisväestö kutsui yhtiön lentokoneita "las papayas voladores" (lentävät papaijat) koska koneiden alaosa oli maalattu punaoranssilla.

## Onnettomuudet
* 27. huhtikuuta 1977 Aviatecan Convair 240 syöksyi maahan Guatemala Cityn lähellä. Kaikki koneessa olleet 28 henkilöä kuolivat.
* 9. elokuuta 1995 yhtiön Boeing 737-200 syöksyi maahan San Salvadorin lentokentän lähellä huonossa säässä. Koneessa oli 65 henkilöä ja kaikki kuolivat onnettomuudessa.

## Aiheesta muualla
* TACA
Excelsior Rotterdam

**Excelsior Rotterdam** on jalkapalloseura Kralingen-Crooswijkin kaupunginosasta Rotterdamista. Joukkue pelaa kaudella 2022–2023 Alankomaiden korkeimmalla sarjatasolla Eredivisiessä. Parhaimmillaan se on Eredivisiessä sijoittunut yhdeksänneksi kaksi kertaa 1980-luvun alkupuolella. Seura on perustettu 23. heinäkuuta 1902 ja tunnettiin aikaisemmin nimellä *Rotterdamse Voetbal en Atletiek Vereniging Excelsior*.

Excelsior teki yhteistyötä Eredivisien rotterdamilaisjoukkueen, suurseura Feyenoordin kanssa. Feyenoord lainasi pelaajiaan Excelsiorin käyttöön reservijoukkueen tavoin. Yhteistyö loppui vuonna 2005.

## Saavutuksia
* **[[Eerste Divisie]]n** voitto 1973–1974, 1978–1979 ja 2005–2006

## Merkittäviä entisiä pelaajia
* George Boateng /
* Winston Bogarde 
* David Connolly 
* Royston Drenthe 
* Salomon Kalou 
* Robin van Persie 
* Gaston Taument 

## Aiheesta muualla
* Virallinen sivu
Willem II Tilburg

**Willem II Tilburg** on jalkapalloseura  Alankomaiden Tilburgista. Se pelaa kaudella 2024–2025 maan pääsarjassa Eredivisiessä.

## Historia
Seura perustettiin 12. elokuuta 1896 nimellä *Tilburgia*. Nimi muutettiin 12. tammikuuta 1898 *Willem II:ksi* kuningas Vilhelm II:n (1840–1849) mukaan. Vuonna 1830 Belgian vallankumouksen Vilhelm toimi armeijan komentajana ja piti päämajaansa Tilburgissa. Vuonna 2004 seuran viralliseen nimeen liitettiin kaupungin nimi.

Willem II on voittanut kolme kertaa Alankomaiden mestaruuden ja neljä kertaa Alankomaiden cupin. Se pelaa kotiottelunsa 31. toukokuuta 1995 käyttöönotetulla 14&nbsp;700 -paikkaisella Willem II Stadionilla. Kaudella 2004–2005 joukkueen kotiotteluiden katsojakeskiarvo oli 12&nbsp;500.

## Saavutuksia
* Alankomaiden mestaruus 1916, 1952 ja 1955
* Toiseksi korkeimman sarjatason mestaruus 1957 ja 1963
* Alankomaiden Cupin voitto 1944 ja 1963

## Entisiä pelaajia
* Jimmy Calderwood
* Sami Hyypiä
* Joonas Kolkka
* Bert Konterman
* Oscar Moens
* Niki Mäenpää
* Marc Overmars
* James Quinn
* Martijn Reuser
* Earnie Stewart

## Aiheesta muualla

* Virallinen sivu
Tristram Shandy: Herrasmiehen paljastukset

**Tristram Shandy: Herrasmiehen paljastukset** () on vuonna 2006 valmistunut brittiläinen komedia, jonka on ohjannut Michael Winterbottom. Kyse on elokuvasta elokuvassa: Steve Coogan ja Rob Brydon esittävät itseään itsekeskeisinä päänäyttelijöinä elokuvassa, joka on tehty Laurence Sternen teoksen *[[Tristram Shandy – elämä ja mielipiteet]]* pohjalta.

Sekä elokuva että sen pohjana oleva teos ovat esimerkkejä metafiktiosta. 

## Näyttelijät

* Steve Coogan – Tristram Shandy/Walter Shandy/Steve Coogan
* Rob Brydon – Captain Toby Shandy/Rob Brydon
* Keeley Hawes – Elizabeth Shandy/Keeley Hawes
* Shirley Henderson – Susannah/Shirley Henderson
* Gillian Anderson – Widow Wadman/Gillian Anderson
* Dylan Moran – Tohtori Slop/Dylan Moran
* David Walliams – Curate
* Stephen Fry – Parson Yorick/Patrick Curator
* Jeremy Northam – Mark (ohjaaja)
* Ian Hart – Joe (kirjailija)
* James Fleet – Simon (tuottaja)
* Naomie Harris – Jennie
* Kelly Macdonald – Jenny

## Aiheesta muualla
* Film-o-holic.comin esittely
Vernissa

**Vernissa** (,   ’lakka’) on läpikuultava nestemäinen pintakäsittelyaine, joka kuivuttuaan muodostaa pinnalle kovan ja kirkkaan kalvon. Vernissaa voi käyttää puun käsittelyyn ja maalausten suojaamiseen. Perinteisesti vernissa valmistetaan keitetystä pellavaöljystä, hartsista ja liuotinaineesta, joka on usein tärpättiä. Vernissalla käsittely tuottaa yleensä kiiltävän pinnan, mutta eri aineyhdistelmillä on mahdollista saada satiinimainen tai puolimatta pinta. Vernissaksi on kutsuttu myös ainetta, jolla on käsitelty kangasta vettä pitävän vaatteen tekemiseksi.

## Katso myös
* Vernissaus

## Lähteet
*Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. .
### Viitteet
Abdalá Bucaram

**Abdalá Jaime Bucaram Ortiz** (s. 20. helmikuuta 1952 Guayaquil) on ecuadorilainen asianajaja ja poliitikko, joka toimi maansa presidenttinä elokuusta 1996 helmikuuhun 1997. Hän oli juoksija vuoden 1972 olympiajoukkueessa ja Guayaquilin pormestari.

Bucaramin setä Assam Bucaram oli vasemmistopopulistisen puolueen Concentración de Fuerzas Populares, CFP, puheenjohtaja, mikä sai Abdalá Bucaraminkin kiinnostumaan politiikasta.
Hänen sisarensa Martha Bucaram oli naimisissa presidentti Jaime Roldós Aguileran kanssa, mutta he molemmat kuolivat lento-onnettomuudessa 1981. Bucaramin puolue otti nimen "roldosista" Roldós Aguileran mukaan.

Bucaram valittiin 1996 Ecuadorin presidentiksi. Hän kutsui itseään nimellä "El Loco", "Hullu", ja julkaisi CD:n nimeltä *El loco que ama*. Hän haukkui entistä presidenttiä aasiksi ja pahoitteli sitten loukanneensa aaseja. Häntä syytettiin miljoonien kavaltamisesta presidentinvirassa ja hän joutui luopumaan presidentin virastaan 1997 kun parlamentti erotti hänet syyttäen häntä mielenvikaiseksi. Nykyään hän on maanpaossa Panamassa paossa korruptiosyytteitä.

## Lähteet

## Aiheesta muualla
* http://www.cidob.org/es/documentacion/biografias_lideres_politicos/america_del_sur/ecuador/abdala_bucaram_ortiz
Kuulut aikaan parhaimpaan

**Kuulut aikaan parhaimpaan** on Matin ja Tepon kahdeksas studioalbumi vuodelta 1984. Albumi on myynyt kultalevyn oikeuttavan määrän.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Avianca Costa Rica

**Avianca Costa Rica**  on Costa Rican kansallinen lentoyhtiö, joka perustettiin vuonna 1946 nimellä  **Lacsa** (**L**ineas **A**ereas **C**ostarricenses **SA**). Se liitettiin vuonna 1999 Grupo TACAan, jolloin se toimi nimellä **TACA Costa Rica**. Avianca osti Grupo TACAn maaliskuussa 2013. Siitä lähtien yhtiö on ollut Avianca Holdingsin omistuksessa ja toiminut nykyisellä nimellään.

## Lähteet
FC Utrecht

**Football Club Utrecht** on jalkapalloseura Utrechtista, Alankomaista. Joukkue pelaa maan pääsarjassa Eredivisiessä.

FC Utrecht syntyi 1. heinäkuuta vuonna 1970, kun kolme utrechtilaista seuraa, DOS, Elinkwijk ja Velox, joista DOS oli voittanut Alankomaiden mestaruuden vuonna 1958, yhdistyivät. Utrecht on voittanut Alankomaiden Cupin kolmesti, vuosina 1985, 2003 ja 2004, jolloin se voitti myös Johan Cruijff schaalin.

Kotiottelunsa Utrecht pelaa 24 426 -paikkaisella Stadion Galgenwaardilla. Kaudella 2004/2005 seuran kotiotteluiden katsojakeskiarvo oli 19 600.

## Aiheesta muualla

* Virallinen sivu
* Virallisen kannattajaryhmän sivu
* Kannattajien sivu
Elinikäinen oppiminen

**Elinikäinen oppiminen** () tarkoittaa ideaa, jonka mukaan ihminen oppii koko ajan elämänsä ikävuosina ja hänen tulisi opiskella uutta koko ajan esimerkiksi työn ohella. Idea ei kumoa ajatusta nuorena oppimisesta ja sen jälkeen tietojen hyödyntämisestä (työ)elämässä, vaan laajentaa sitä. Unesco toi elinikäisen kasvatuksen teeman kansainväliseen keskusteluun 1960-luvun puolivälissä.

Ihmisen oppimiskyky on parhaimmillaan noin 10–20-vuotiaana. Oppimiskyky heikkenee vanhemmalla iällä. 

Iän myötä oppiminen jopa helpottuu ja se on kokonaisvaltaisempaa kun muistissa on enemmän tietoaineksia, joihin uusi tieto kytkeytyy. Ihminen oppii siis uusia asioita koko elämänkaarensa ajan.

**Oppiminen ja ikääntyvät aivot**: fyysisen ja musikaalisen aktiivisuuden positiivinen vaikutus 

Vaikka aivot kutistuvat ikääntymisen myötä, säännöllisen fyysisen aktiivisuuden myötä aivot voivat jopa kasvaa, uusien solujen syntyessä. Fyysisen aktiivisuuden edut liittyvät myöskin aivojen toimeenpanevien funktioiden tehokkaampaan toimintaan, jolloin päätöksenteko- ja suunnittelukyky arjessa helpottuvat.

Musikaalinen toiminta ylläpitää aivojen toimintoja: musiikin kuuntelu, soittimen käyttö tai laulaminen. Musiikki aktivoi sekä auditiiviset, kognitiiviset, motoriset että tunteelliset toiminnot aivojen eri osissa. Aivot jopa kasvavat musikaalisen toiminnan seurauksena: useat aivojen osat laajentuvat ja keskinäinen yhteys eri osien välillä vahvistuu. Musiikin kuuntelu pitää ihmisen hyvällä tuulella. Kun kuuntelet suosikkikappalettasi, palkitsemisjärjestelmä syöttää dopamiinia aivoihin, jolloin hyvinvointi paranee ja ihminen siirtyy sellaiseen fysiologiseen tilaan, joka on avoin oppimiselle ja uusiin vaikutteisiin.

Tutkimustieto viittaa myöskin musikaalisen toiminnan positiiviseen vaikutukseen uusien kielten oppimiseen. Aivot oppivat tehokkaammin ja muistavat paremmin jos laulamme tai kuuntelemme musiikkia  vieraalla kielellä. 
## Lähteet

* 

### Viitteet
Azores Airlines

**Azores Airlines** (aiemmin **SATA International**; IATA: **S4**, ICAO: **RZO**, kutsutunnus: **AIR AZORES**) on SATA Air Acoresin omistama portugalilainen lentoyhtiö, joka pitää pääpaikkanaan Azorien Ponta Delgadaa. Yhtiö lentää mm. manner-Portugaliin, Eurooppaan sekä Pohjois-Amerikkaan.

## Laivasto
Heinäkuussa 2016:

* 3 Airbus A310-300
* 4 Airbus A320-200
* 1 Airbus A330-200 (1 tilauksessa)

### Laivaston kehitys
Azores Airlines vuokrasi Air Lease Corporationilta kuusi Airbus A321neo -lentokonetta. Ensimmäinen kone toimitettiin lentoyhtiölle 15. joulukuuta 2017.

## Lähteet

## Aiheesta muualla

* SATA International
EVA Air

**EVA Air** () on vuonna 1989 perustettu taiwanilainen lentoyhtiö. Yhtiön suurin omistaja on laivayhtiö Evergreen Group. EVA Airilla on 5&nbsp;089 työntekijää (joulukuussa 2005). JACDEC vuonna ilmoitti 2016 laaditussa listassa EVA Airin olevan maailman kolmanneksi turvallisin lentoyhtiö.

## Historia
EVA Air perustettiin maaliskuussa 1989, ja se aloitti liikennöinnin 1. heinäkuuta 1991. YF Chang perusti yhtiön Taiwanin ensimmäisenä yksityisenä kansainvälisenä lentoyhtiönä. 1. heinäkuuta 1998 EVA Airin kotimaanliikenne yhdistettiin Uni Airin nimen alle.

## Laivasto

Laivaston keski-ikä heinäkuussa 2022 on 7,6 vuotta. 

## Lähteet

## Aiheesta muualla
Maersk Air

**Maersk Air**  oli tanskalainen halpalentoyhtiö, joka kuului A.P. Møller-Mærsk Gruppen -yhtymään. Yhtiö toimi 1969−2005, jolloin islantilainen FL Group osti sen toiminnan ja yhdisti samalla sen toiminnan osaksi Sterling European Airlinesia. Uusi yhtiö muutti nimensä Sterling Airlinesiksi.

## Laivasto
Vuonna 2005:

* 6 Boeing 737-500
* 13 Boeing 737-700
* 1 Bombardier CRJ200LR

## Lähteet
Volare

**Volare Airlines**, joka tunnettiin myös nimellä **volareweb.com**, oli italialainen halpalentoyhtiö.

## Historiaa
Yhtiö teki aiemmin lentoja Italiasta Espanjaan, Saksaan, Ranskaan, Belgiaan, Tšekkiin, Viroon ja Romaniaan. Marraskuussa 2004 se lakkautti toimintansa ja haki konkurssia. Myöhemmin yhtiö aloitti toimintansa uudelleen. Volare lensi Helsinki-Milano -reittiä lokakuusta 2007 maaliskuuhun 2008. Volaren tytäryhtiö Air Europe lensi joitakin kansainvälisiä reittejä.

## Lentue
Elokuussa 2006 Volareweb-lentueeseen kuuluivat seuraavat koneet:
* kaksi Airbus A320-200

## Lähteet

## Aiheesta muualla

* Volare Airlines
* Volaren internetsivu Flightattitude.com -osoitteessa
Pirttiniemi

**Pirttiniemi** on yksi Heinolan kaupunginosista. Pirttiniemi jakaantuu niin kutsuttuihin Alapirttiniemeen sekä Yläpirttiniemeen. Nimitykset johtuvat siitä, että Yläpirttiniemi on harjun laella ja Alapirttiniemi on Yläpirttiniemen alapuolella. Heinolasta Asikkalaan menevä Marjoniementie jakaa Pirttiniemen kahtia edellämainittuihin osiin. Heinolan paikallisliikenteen bussilinja numero 86 kulkee Pirttiniemen kautta. Yläpirttiniemen harjulla sijaitsevista parakeista johtuen harjua nimitetään joskus Huikkamäeksi. Alapirttiniemessä sijaitsee valtion ylläpitämä lastenkoti ja kaupungin ylläpitämä venelaituri. Alapirttiniemi sijaitsee Ruotsalainen-nimisen järven rannalla. Pirttiniemessä  katujen nimet tulevat purjehduksesta ja kalastuksesta. Nimiä ovat esimerkiksi Märssykaari, Kryssikaari, Fallihaara ja Myrskykaari.

## Urheilumahdollisuudet
Pirttiniemessä on kaksi jalkapallokenttää, ja sora- ja hiekkateitä, joilla voi harrastaa esimerkiksi pyöräilyä.
Saurophaganax

**Saurophaganax** oli teropodeihin kuulunut dinosaurus, joka eli myöhäisjurakaudella 151 miljoonaa vuotta sitten nykyisten Yhdysvaltojen alueella. Suvusta tunnetaan laji *Saurophaganax maximus*.

*Saurophaganax* oli mahdollisesti jurakauden suurin tunnettu teropodi, mutta fossiilien vähyys vaikeuttaa sen koon tarkkaa määrittelyä. Laji oli 10,5–14 metriä pitkä ja kolmen tonnin painoinen. Sen pää oli 2,7 metrin korkeudessa, ja lonkka 2,4 metrin korkeudessa.

Lajin holotyyppi löydettiin vuonna 1931, ja se määriteltiin *Saurophagus maximukseksi* vuonna 1941. Kun nimen oli havaittu olevan jo käytössä, nimi vaihdettiin *Saurophaganaxiksi* vuonna 1995.

Lajin sirpaleisia fossiileja on löydetty Oklahomasta vähintään neljästä eri yksilöstä. Niiden kuuluminen samaan lajiin on päätelty niiden koon ja sijainnin perusteella. Joidenkin tutkijoiden mukaan *Saurophaganax* olisikin *[[Allosaurus]]*-suvun laji *A. maximus*. *Saurophaganaxilla* näyttäisi kuitenkin olevan selkärangassaan eroavaisuuksia *Allosaurukseen* verrattuna.

Nimi *Saurophaganax* tulee kreikan sanoista *sauros* ’lisko’, *phagein* ’syödä’ ja *anax* ’hallitsija’. *Maximus* tulee latinasta ja tarkoittaa suurinta.

## Lähteet
Immuunivälitteinen sairaus

**Immuunivälitteiset sairaudet** ovat tiloja, jotka johtuvat elimistön epätavallisesta toiminnasta. Immuunijärjestelmä voi toimia puutteellisesti tai liian tehokkaasti. Autoimmuunisairaudet ovat immuunivälitteisten sairauksien alaluokka.
Santa Bárbara Airlines

**Santa Barbara Airlines** on venezuelalainen lentoyhtiö, joka perustettiin 1995 ja aloitti toimintansa 1. maaliskuuta 1996. Yhtiön laivasto koostuu 9 koneesta ja se lentää 11 kohteeseen . Yhtiö omistaa Islas Airlines -lentoyhtiön, jonka pääkonttori on Kanariansaarilla. 

## Lähteet
Star Perú

**Star Perú**  on vuonna 1998 perustettu perulainen lentoyhtiö. Yhtiö lentää Perun sisäisten lentojen lisäksi charter-lentoja. Se tunnettiin vuoteen 2005 asti nimellä **Star Up**.

## Laivasto

Yhtiön laivasto koostui seuraavasti joulukuussa 2015:

* 2 BAe 146-100
* 5 BAe 146-200
* 1 BAe 146-200QT
* 2 BAe 146-300

## Lähteet

## Aiheesta muualla

* Star Peru
Luettelo Suomen virallisen singlelistan ykkösistä vuonna 2006

Tämä on **luettelo [[Suomen virallinen lista|Suomen virallisen singlelistan]]** kärkipaikkaa hallussaan pitäneistä artisteista ja singleistä vuonna 2006.

## Katso myös

* Luettelo musiikkilistoista

## Lähteet
* Musiikkituottajat → Tilastot → Suomen virallinen lista → Singlet
The Last Temptation

**The Last Temptation** on Alice Cooperin albumi vuodelta 1994. Levy on konseptialbumi ja se pyörii paljolti kristillisten teemojen ympärillä. Albumi kertoo *Steven*-nimisestä pojasta ja mysteerisestä showmiehestä. 

## Kappaleet

# 
# 
# 
# 
# 
# 
# 
# 
# 
# 

## Kokoonpano

* Alice Cooper - laulu
* Stef Burns - kitara
* Greg Smith - basso
* Derek Sherinian - koskettimet
* David Uosikkinen - rummut
* Chris Cornell - laulu kappaleissa "Stolen Prayer" ja "Unholy War"
* Don Wexler – kitara kappaleessa "Lost In America"
* John Purdell – koskettimet kappaleissa: "You're My Temptation", "Lullaby" ja "It's Me"
Planck (täsmennyssivu)

**Planck** voi tarkoittaa:

* Max Planck (1858–1947), saksalainen fyysikko, kvanttiteorian alkuunpanija, Nobelin fysiikanpalkinnon saaja

* Fysiikassa:
** Planckin laki, mustan kappaleen säteilyä koskeva laki
** Planckin yksiköt, luonnonvakioihin perustuva fysikaalinen yksikköjärjestelmä
** Planckin vakio,  modernin fysiikan ja kvanttimekaniikan luonnonvakio
* **[[Planck]]**, Euroopan avaruusjärjestön (ESA) vuonna 2009 laukaistu kosmologista tutkimusta tekevä satelliitti
Hirudiini

**Hirudiini** on lääketieteellisiin tarkoituksiin käytettyjen verijuotikkaiden (*Hirudo medicinalis*) syljessä esiintyvä peptidi, joka estää tehokkaasti veren hyytymistä. Hirudiinin toiminta perustuu veren hyytymissekvenssin alkua säätelevän entsyymin trombiinin toiminnan sulkemiseen. Hirudiinin etuihin kuuluu alhainen immuunivaste. Sen kerääminen luonnosta on hankalaa, joten sen valmistukseen on kehitetty biotekninen prosessi.

Hirudiinin kemiallinen kaava on C287H440N80O113S7, moolimassa 7044&nbsp;g/mol ja CAS-numero 8001-27-2.

## Lähteet
Levante UD

**Levante Unión Deportiva** on espanjalainen jalkapalloseura Valenciasta Valencian alueelta. Seura perustettiin vuonna 1909 ja sen edustusjoukkue pelaa Espanjan korkeimmalla sarjatasolla Primera Divisiónissa. Seura pelaa kotiottelunsa Ciutat de València -stadionilla, jonka kapasiteetti on 25&nbsp;354.

## Historia

Aina Valencian suurimman seuran Valencia Club de Fútbolin varjossa ollut Levante pelasi 1900-luvun alun Campo de Vallejo -stadionilla. 1970-luvun alussa seura muutti nykyiselle stadionilleen Ciutat de Valèncialle. Seuran kuuluisimpia pelaajia sen historian varrelta ovat Johan Cruijff ja Carlos Caszely.

Levante on viettänyt suurimman osan historiastaan Espanjan toiseksi korkeimmalla sarjatasolla Segunda Divisiónissa. Joukkue nousi korkeimmalle sarjatasolle Primera Divisióniin kaudeksi 2006–2007 sijoituttuaan Segunda Divisiónissa kolmanneksi. Tätä ennen se oli pelannut pääsarjatasolla kolme kautta (1963–1964, 1964–1965 ja 2004–2005).

Juan Ramón López Caron ja Abel Resinon johdolla Levante pelasi tyydyttävän kauden 2006–2007 Primera Divisiónissa ja sijoittui sijalle 15. Kautta 2007–2008 varjostivat palkanmaksuun liittyvät vaikeudet ja Levante on vajosi sarjassa jumbosijalle. Resino sai lokakuussa 2007 potkut päävalmentajan paikalta ja tehtäviä tuli hoitamaan italialainen Gianni De Biasi. De Biasi jätti palkanmaksuvaikeuksiin ajatuneen seuran huhtikuussa 2008 palaten kotimaahansa. Kauden 2007–2008 kolmanneksi päävalmentajaksi tuli espanjalainen José Ángel Moreno. Kauden päätteeksi joukkue putosi Segunda Divisióniin.

Kaudeksi 2010–2011 Levante palasi jälleen Primera Divisióniin.

## Entisiä valmentajia

*  Bernd Schuster (2004–2005)
*  Juan Ramón López Caro (2006–2007)
*  Abel Resino (2007)
*  Gianni De Biasi (2007–2008)
*  Juan Ignacio Martínez (2011–2013)
*  José Luis Mendilibar (2014)

## Lähteet

## Aiheesta muualla

* Levante UD:n sivusto
Power Metal (albumi)

**Power Metal** on metallimusiikkiyhtye Panteran neljäs albumi vuodelta 1988. Albumi oli ensimmäinen, jossa kuultiin Dimebag Darrellin laulua sekä ensimmäinen, jossa Phil Anselmo esiintyi päälaulajana. Tyylillisesti yhtyeen musiikki muuttui edeltäviin albumeihin nähden hieman jykevämpään suuntaan, joskaan ei yhtä raskaaseen kuin seuraavilla levyillä.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Philip Anselmo &ndash; laulu
* Dimebag Darrell &ndash; kitara
* Vinnie Paul &ndash; rummut
* Rex Brown &ndash; basso

## Aiheesta muualla
* 
*
Stélios Giannakópoulos

**Stylianós ”Stélios” Giannakópoulos** (, s. 12. heinäkuuta 1974 Ateena, Kreikka) on kreikkalainen jalkapalloilija, joka edustaa Kreikan Superliigassa pelaavaa Larissaa. Hän on pelipaikaltaan keskikenttäpelaaja.

Vuonna 1992 Giannakópoulos aloitti uransa kreikkalaisessa Ethnikos Asterasissa, jossa hän teki kuusi maalia avauskaudellaan. Seuraavalla kaudella hän siirtyi Paniliakosiin, missä hän pelasi kolmen kauden ajan, tehden 28 maalia 84:ssä pelaamassaan ottelussa. Kreikan menestynein jalkapalloseura Olympiakos osti keskikenttäpelaajan vuonna 1996. 

Seitesemän Olympiakos-kauden jälkeen Giannakópoulos siirtyi Englannin Valioliigaan Boltonin riveihin. Debyyttiottelussa Manchester United nöyryytti Boltonin numeroin 4–0. Boltonin jälkeen hän siirtyi Hull Cityyn, jossa hän ei kuitenkaan onnistunut vakiinnuttamaan asemaansa joukkueessa. Tammikuussa 2009 hän siirtyi takaisin kotimaahansa Larissa FCn riveihin.

Kreikan maajoukkueessa Giannakópoulos on tehnyt 12 maalia 61:ssä ottelussa. Hän oli myös mukana voittamassa Euroopan mestaruutta vuoden 2004 Portugalissa pidetyissä EM-kisoissa.

## Lähteet

## Aiheesta muualla
*Profiili ''4thegame.com''issa
Thunderbird

**Thunderbird** tarkoittaa seuraavia asioita:

*Gibson Thunderbird, bassokitaramalli
*Mozilla Thunderbird, sähköpostiohjelma
*Ford Thunderbird, vuosina 1955–2005 valmistettu automalli: 
**Ensimmäinen sukupolvi
**Toinen sukupolvi
**Kolmas sukupolvi
**Neljäs sukupolvi
**Viides sukupolvi
**Kuudes sukupolvi
*Thunderbird, Japanissa Osakan ja Kanazawan välillä liikennöivä juna
*Thunderbird, vuoristorata PowerPark-monitoimipuistossa
*AMD Thunderbird, suoritinmalli.
Elros

**Elros** on fiktiivinen henkilö J. R. R. Tolkienin luomassa fantasiamailmassa, Keski-Maassa. Elros on Elrondin veli ja koko *[[dúnedain]]in* esi-isä.

## Sukupuu
Elros on Elwingin ja Eärendilin toinen poika. Hänen jälkeläisensä ovat Númenorin kuninkaita ja ruhtinaita. Elrosin lapset ovat Vardamir Númenorin toinen kuningas, Tindomiel, Manwendil ja Atanalcar 
         Nimloth(n)-Dior Idril(n)-Tuor Galathon-?     Earwen(n)-Finarfin
         |      |      |        |          |          |          |       |        |
     Elurin Elured  Elwing(n)-Eärendil Celeborn  -  Galadriel(n) Angrod Aegnor Finrod
                         |      |             |
                       Elros Elrond  -  Celebrian(n)
                         | 
             Vardamir Tindomiel Manwendil(n) Atanalcar

## Elämäkerta

Elros oli puolhaltia ja hän syntyi vuonna 525 ensimmäistä aikaa. Vuonna 583 Elros osallistui veljensä Elrondin kanssa vihan sotaan, jonka lopuksi Morgoth heitettiin tyhjyyteen. Vuonna 32 toista aikaa Edain päästettiin Elrosin johdolla  Númenoriin koska Elros valitsi ihmisen osan. Hänen veljensä Elrond valitsi haltian osan eli kuolemattomuuden. Samana vuonna Elros kruunattiin Númenorin ensimmäiseksi kuninkaaksi, ja hän sai hallitsijanimen Tar-Minyatur. Vuonna 61 syntyi Elrosin ensimmäinen poika Vardamir Nolimon ja muut lapset 30 vuoden ajanjaksolla sen jälkeen. Vuonna 442 Elros kuoli ja hänen vanhimmasta pojastaan Vardamir Nolimonista tuli kuningas. Hän siirsi heti valtikan pojalleen hallittuaan muodollisesti "vuoden päivät". Niin Tar-Amandilista tuli Númenorin kolmas kuningas.

Huolimatta siitä, että Elros valitsi ihmisen osan, hän eli kauemmin kuin tavalliset ihmiset, 506 vuoden ikäiseksi. Myös hänen jälkeläisensä elivät tavallista kauemmin. Elrosin veli Elrond eli 6520 vuotta ennen kuin hän matkasi kuolemattomille maille Galadrielin, Celebornin, Gandalfin, Bilbon, Frodon ja muiden haltioiden kanssa.

Elrosia ei mainita kertaakaan Peter Jacksonin ohjaamassa elokuvatrilogiassa *[[Taru sormusten herrasta (elokuvatrilogia)|Taru sormusten herrasta]]*.

## Aiheesta muualla
*http://tolkiengateway.net/wiki/Elros
*http://www.glyphweb.com/arda/default.asp

## Lähteet
*
Carl Christoffer Gjörwell (nuorempi)

**Carl Christoffer Gjörwell** (1766–1837) oli Tukholman kaupunginarkkitehti ja ruotsalaisen 1800-luvun alkupuolen klassismin merkittävimpiä edustajia. Hän on suunnitellut muun muassa Hagan linnan Solnaan, Akatemiatalon Turkuun ja yhdessä Charles Bassin kanssa Joensuun kartanon päärakennuksen Halikkoon. Tukholman maakäräjätalo (1817–1834) on aikakauden mahtavimpia monumentaalirakennuksia.

Gjörwellin suunnittelemat rakennukset ovat tyyliltään useimmiten uusklassistisia, ja hän oli yksi aikakauden herraskartanontyypin kehittäjä. Näissä rakennuksia on 2–3-kerroksinen keskiosa ja siihen liittyvät matalat siipiosat.

Gjörwell oli L. J. Desprez'n oppilas. Hänen mukaansa on nimetty katu Tukholman Kungsholmenilla.

Gjörwellin isä oli kirjailija Carl Christoffer Gjörwell (vanhempi).

## Lähteet

## Aiheesta muualla
Metronomi

**Metronomi** (kreik. *metronomos* = tahdinmittaaja), lyh. *M.M.* tai *M.* eli **tahtimittari** on soitettaessa käytetty sähköinen tai mekaaninen apuväline, joka tikittää, naksahtaa tai tuottaa jonkin muun ääni- tai valomerkin määrättyyn tahtiin. Sen tarkoitus on helpottaa soittajan pysymistä oikeassa tahdissa.

## Toiminta
Perinteisessä mekaanisessa metronomissa on tukipisteeseen kiinnitetty metallitanko. Tukipisteen alapuolella tankoon on kiinnitetty kiinteä paino ja yläpuolella toinen paino, joka voidaan asettaa tangon ympärille haluttuun kohtaan. Siten tanko ja siihen kiinnitetyt painot ovat tasapainossa tangon osoittaessa suoraan ylöspäin, muussa tapauksessa ne heilahtelevat heilurin tavoin edestakaisin tasapainoaseman molemmin puolin siten, että heilahdusaika pysyy vakiona. Heilahdusaika on sitä pitempi eli tempo sitä hitaampi, mitä kauemmas tukipisteestä siirrettävä paino on asetettu. Metronomiin merkitty asteikko osoittaa, mihin kohtaan siirrettävä paino on asetettava, jotta se antaisi äänimerkin tietyn määrän kertoja minuutissa, sekä usein myös eri tempoista käytetyt termit. Äänimerkki, tikitys kuuluu heilahtelevan tangon saavuttaessa jommankumman ääriasentonsa.

Käytössä on myös elektronisia metronomeja.

## Historia
Diederich Nikolaus Winkel keksi metronomin Amsterdamissa vuonna 1812. Johann Mälzel kopioi useita Winkelin ideoista ja sai patentin kannettavaan metronomiin vuonna 1816. Ludwig van Beethoven oli ensimmäinen tunnettu säveltäjä, joka teki metronomimerkintöjä sävellyksiinsä.

## Lähteet

* Hakusana: "Metronomi". *Otavan Iso tietosanakirja*, osa 5. Helsinki: Otava 1963
* 
* Hendell-Auterinen, Lauri, Jääskeläinen, Mauno. Sivistyssanakirja. Helsinki: Otava 1948
* Metronome, Britannica

## Aiheesta muualla
Volkswagen Touareg

**Volkswagen Touareg** on Volkswagenin vuodesta 2002 lähtien valmistama crossover-tyyppinen automalli. Se on saanut nimensä Saharassa asuvan alkuperäiskansan, tuaregien mukaan.

## Volkswagen Touareg I (2002–2010)

Ensimmäisen sukupolven Touareg (Typ 7L) perustuu samalle PL71-pohjalevylle kuin Porsche Cayenne ja Audi Q7. 

Vuoden 2004 Euro NCAP -kolaritestistä Touareg sai tulokseksi täydet viisi tähteä.

Bensiinimoottoreina olivat aluksi 3,2-litrainen VR6 (220&nbsp;hv) ja 4,2-litrainen V8 (310&nbsp;hv), dieselvaihtoehtona pumppusuutintyyppinen 5,0 V10 TDI (313&nbsp;hv). Vuoden 2003 alussa tuli myös viisisylinterinen 2,5 TDI (163/174&nbsp;hv).

Syksyllä 2004 esiteltiin Volkswagen Phaetonin 6,0-litraisella (450&nbsp;hv) W12-moottorilla varustettu Touareg. Vuoden lopulla tuli yhteispaineruiskutteinen 3,0-litrainen V6 TDI (224&nbsp;hv) ja samaan aikaan VR6-moottorin teho nousi 241 hevosvoimaan.

Syksyn 2005 uutuusmoottori oli suorasuihkutteinen 3,6 V6 FSI (280&nbsp;hv).

Vuoden 2006 lopulla Touareg sai muun muassa uudenmalliset ajovalot. V8 muuttui suorasuihkutteiseksi, jolloin sen teho nousi 350 hevosvoimaan. 3,2 VR6 poistui samalla valikoimasta.

Vuonna 2007 esiteltiin malliston huipulle urheilullinen Touareg R50, jossa V10-dieselmoottorin teho oli nostettu 351 hevosvoimaan. Loppuvuonna V6-dieselmoottorin teho nousi 240 hevosvoimaan. 

## Volkswagen Touareg II (2010–2018)

Toisen sukupolven Touareg (Typ 7P) esiteltiin vuonna 2010, ja se perustuu samalle PL72-pohjalevylle kuin Porsche Cayennen toinen sukupolvi.

Euroopan markkinoilla oli aluksi tarjolla kaksi bensiinimoottoria: 3,0 V6 TSI Hybrid (380&nbsp;hv), jossa bensiinimoottorin apuna on sähkömoottori, ja 3,6 V6 FSI (280&nbsp;hv), josta oli Venäjällä myös 250-hevosvoimainen versio. Muun muassa Brasiliassa ja Kiinassa saatavana oli 4,2 V8 FSI (360&nbsp;hv). Dieselmoottorit olivat 3,0 V6 TDI (240&nbsp;hv) ja 4,2 V8 TDI (340&nbsp;hv). Syksyllä 2010 V6-dieselmoottorista tuli myös 204-hevosvoimainen versio ja seuraavana keväänä 240-hevosvoimaisen teho nousi viidellä hevosvoimalla.

Euroopassa 3,6-litrainen bensiinimoottori poistui valikoimasta vuonna 2013. Seuraavan vuoden syksyllä 245-hevosvoimaisen dieselmoottorin teho nousi 262 hevosvoimaan. Keväällä 2015 moottorivalikoimasta karsittiin hybridimoottori ja V8-dieselmoottori.

Vuonna 2014 muun muassa etusäleikkö uudistui ja peräosassa tehtiin pieniä muutoksia. 

## Volkswagen Touareg III (2018–)

Kolmannen sukupolven Touareg esiteltiin keväällä 2018, ja se perustuu samalle modulaariselle MLB-pohjalevylle kuin muun muassa Audi Q7- ja Bentley Bentayga -mallit. Auto on edeltäjäänsä 77 millimetriä pidempi ja 44 millimetriä leveämpi, mutta korkeudeltaan hieman matalampi. Lisäksi se on keventynyt painoltaan rakenteissa runsaasti käytetyn alumiinin ansiosta. Uutena ominaisuutena mallissa on nelipyöräohjaus. 

Vuoden 2018 Euro NCAP -kolaritestistä Touareg sai tulokseksi täydet viisi tähteä.  

## Lähteet

## Aiheesta muualla
Volkswagen Transporter

**Volkswagen Transporter** on Volkswagenin vuodesta 1950 lähtien valmistama pakettiautomalli. Sen ensimmäinen sukupolvi (T1) esiteltiin vuonna 1949. Siitä käytettiin nimeä **Typ 2**, koska Volkswagenin ensimmäinen malli "Kupla" oli nimeltään **Typ 1**. 

Volkswagen Caravelle ja Volkswagen Multivan ovat henkilönkuljetukseen tarkoitettuja malleja, jotka tehdään samalle alustalle ja samalla korilla kuin Volkswagen Transporter.

Suomessa malli tunnetaan ensisijaisesti poliisiautoina.

## T1

## T2

## T3

## T4

## T5

## T6

## T7

## Aiheesta muualla
Sukkinonitriili

**Sukkinonitriili** on orgaaninen yhdiste (nitriili), joka on huoneenlämmössä (20 °C) olomuodoltaan väritöntä vahamaista kiteistä ainetta. Sen kemiallinen kaava on C4H4N2 ja rakennekaava on CNCH2CH2CN. Sukkinonitriilista käytetään myös nimityksiä *butaanidinitriili*, *sukkinihappodinitriili*, *etyleenisyanidi*, *etyleenidisyanidi* ja *disyanoetaani*.

Sukkinonitriilin moolimassa on 80,1 g/mol, sulamispiste 54 °C, kiehumispiste 265 °C, tiheys 1,02 g/cm3, liukoisuus veteen 20 °C lämpötilassa 13 g/100 ml, leimahduspiste 132 °C, ja CAS-numero 110-61-2. 

Sukkinonitriiliä valmistetaan 1,2-dibromietaanin tai akryylinitriili ja vetysyanidin reaktiolla. Yhdistettä käytetään 1,4-diaminobutaanin valmistuksessa. 

:

## Ympäristö- ja terveysvaikutukset

Lyhytaikainen altistus ärsyttää silmiä, ihoa ja hengitysteitä.

## Lähteet

## Aiheesta muualla

*
Eerste Klasse

**Eerste Klasse** on Alankomaiden jalkapalloilun kuudenneksi korkein sarjataso. Sarja on jaettu yhteentoista divisioonaan, viiteen lauantaisarjaan ja kuuteen sunnuntaisarjaan. Lauantai- ja sunnuntaisarjat pelataan samalla periaatteella kuin Hoofdklassessakin. Divisioonien voittajat nousevat sarjatasoa ylemmäs Hoofdklasseen.

## Lähteet
Lomkka

**Lomkka** () on kaupunki Tusinan piirissä Leningradin alueella. Se sijaitsee Tosna- eli Tusinajoen varrella 40 kilometriä Pietarista kaakkoon. Lomkan asutus syntyi 1800-luvulla Inkereen pitäjään. Hallinnollisesti se kuului Pietarin kuvernementin Pähkinälinnan kihlakuntaan. Kaupunkioikeudet Lomkka sai vuonna 1990. Kaupunki on kasvanut hieman viimeisen vuosikymmenen aikana; vuonna 2010 asukkaita oli 19&nbsp;345.

Tärkeimmät maantieyhteydet Lomkkaan muodostuvat paikallisteiden H229 ja H223 kautta. Kaupungista länteen vievä paikallistie H229 liittyy Krasnyi Borin taajaman ohitettuaan 10 kilometrin päässä Pietarin ja Moskovan väliseen valtatiehen M10 (). Etelä-pohjoissuuntainen paikallistie H223 kulkee etelässä Uljanan (Uljanovka) kaupunkimaisen taajaman läpi samalle M10-valtatielle (13 km); Lomkkan pohjoispuolella H223 jatkaa Nevan äärelle Pellaan, jossa liittyy Nevan eteläpuolta H135-paikallistiehen.

## Lähteet

## Aiheesta muualla
*Kaupunkiin keskittynyt portaali
Ninna-ji

**Ninna-ji** () on shingon-buddhalainen temppeli Japanissa Kioton länsiosassa Ukyō-kun alueella. Sen perusti alun perin palatsiksi keisari Kōkō vuonna 886, ja hänen kuoltuaan rakennustyöt saatti päätökseen keisari Uda vuonna 888. Uda asettui alueelle astuttuaan valtaistuimelta, ja se tunnettiinkin sittemmin "Omuron palatsina" (*Omuro gosho*) Omuron alueen mukaan. Myöhemmin palatsista tehtiin buddhalainen temppeli. Ninna-jistä tuli Kioton ensimmäinen *monzeki*-temppeli, jonka apotti oli keisarillisesta perheestä.

Aikoinaan Ninna-jillä oli laajat maa-alueet ja kuusikymmentä alatemppeliä. Temppeli paloi Ōnin-sotien aikana 1400-luvun loppupuolella, mutta sen rakensivat osittain uudelleen Tokugawat ja keisari Go-Mizuno'o 1630-luvulla. Uudelleenrakennuksen aikaisia rakennuksia ovat viisikerroksinen pagoda, *Kondō* (päähalli) ja *Mieidō* (perustajan halli), jotka olivat alun perin palatsin keskeisimmät rakennukset, sekä temppelin alueen lounaisosassa sijaitseva alkuperäisen palatsin paikalle rakennettu *Omuro gosho*.   

Temppelin pohjoispuolelle on rakennettu miniatyyrikoossa Shikokun 88 temppelin pyhiinvaellus kunnioittamaan saarella syntynyttä Kūkaita. Reitti valmistui alun perin vuonna 1832.  

Ninna-ji otettiin yhdessä Kioton muiden kulttuuriaarteiden kanssa Unescon maailmanperintöluetteloon vuonna 1994. 

## Lähteet

## Aiheesta muualla
Luettelo Suomen virallisen singlelistan ykkösistä vuonna 1999

Tämä on **luettelo [[Suomen virallinen lista|Suomen virallisen singlelistan]]** kärkipaikkaa hallussaan pitäneistä artisteista ja singleistä vuonna 1999.

## Katso myös

* Luettelo musiikkilistoista

## Lähteet
* Musiikkituottajat → Tilastot → Suomen virallinen lista → Singlet
Maloninitriili

**Maloninitriili** on orgaaninen yhdiste (nitriili), joka on huoneenlämmössä (20 °C) olomuodoltaan väritöntä kiteistä ainetta tai valkoista jauhetta. Sen kemiallinen kaava on C3H2N2 ja rakennekaava on CNCH2CN. Maloninitriilista käytetään myös nimityksiä *propaanidinitriili*, *malonihappodinitriili*, *syanoasetonitriili* ja *metyleenidinitriili*.

Maloninitriilin moolimassa on 66,1 g/mol, sulamispiste 30–34 °C, kiehumispiste 218–220 °C, tiheys 1,19 g/cm3, liukoisuus veteen 20 °C lämpötilassa 13,3 g/100 ml, leimahduspiste 112 °C, ja CAS-numero 109-77-3. 

Maloninitriiliä valmistetaan asetonitriilin ja vetysyanidin reaktiolla 700 °C:n lämpötilassa. Myös syanoasetamidi ja fosforipentakloridin reaktiota on käytetty. Yhdistettä käytetään laajasti muun muassa lääkeaineiden, väriaineiden ja maatalouskemikaalien valmistuksessa. Sitä käytetään lisäksi kullan metallurgiassa. 

Katso myös sukkinonitriili eli butaanidinitriili.

## Ympäristö- ja terveysvaikutukset
Lyhytaikainen altistus ärsyttää silmiä, ihoa ja hengitysteitä.

## Lähteet

## Aiheesta muualla
*
Suomen Sosialidemokraattinen Sanomalehtimiesliitto

**Suomen Sosialidemokraattinen Sanomalehtimiesliitto** (SSSL) on vuonna 1907 Tampereella perustettu Suomen vanhin edelleen toimiva toimittajien ammatillis-aatteellinen etujärjestö. Nimensä mukaisesti se yhdistää mediassa ja viestinnässä työskenteleviä sosiaalidemokraattiset periaatteet hyväksyviä henkilöitä.

Liiton jäsenistö työskentelee pääasiassa ammattiyhdistyslehdissä, työväenlehtitaloissa ja sähköisessä mediassa. Sen puheenjohtaja on Jukka Halonen. Jäseniä liitossa oli vuoden 2022 alussa 241.

Liitto julkaisee vuosittain toimittaja Ano Airiston käyttämän nimimerkin mukaan nimettyä Mustemaalari-nimistä vuosikirjaa ja jakaa joka toinen vuosi pidettävässä liittokokouksessaan Mustemaalari-palkinnon, joka myönnetään viestinnän piirissä saavutetuista ansioista.

SSSL on SAK:n jäsen. Sillä on läheiset suhteet SDP:n kanssa. Alan työehtosopimukset neuvottelee Suomen Journalistiliitto.

## Lähteet

## Kirjallisuutta
* Jussi Raito. *Työväen sanomalehdet ja sanomalehtimiehet. Suomen Sosialidemokraattinen Sanomalehtimiesliitto 1907 - 1947*. Lahti 1947.
* Erkki Wiksten. "Sosialidemokraattisen lehdistön taipaleelta. Suomen Sosialidemokraattisen Sanomalehtimiesliiton ja T-lehdistön juhlajulkaisu." Helsinki 1968.
* *Sanan Vapaus: Suomen sosialidemokraattinen Sanomalehtimiesliitto ry:n 70-vuotisjuhlajulkaisu*. Tampere 1978. 
* Marjatta Pöllänen ym. "Vuosisata sitoutunutta journalismia. Suomen Sosialidemokraattinen Sanomalehtimiesliitto SSSL ry 1907 - 2007." Turenki 2007. ISSN 0789-8819

## Aiheesta muualla
* SSSL:n kotisivut
Jokerimerkki

**Jokerimerkki** tai **korvausmerkki** () on tietojenkäsittelytieteessä  käytetty erikoismerkki, joka voi vastata mitä tahansa merkkiä tai merkkejä. Jokerimerkkejä voidaan hyödyntää esimerkiksi tiedonhaussa, kun halutaan löytää tietyn sanan kaikki esiintymät taivutusmuodosta riippumatta.

Minkä tahansa yksittäisen merkin korvaavana jokerimerkkinä toimii usein kysymysmerkki (?) tai säännöllisten lausekkeiden toteutuksissa piste (.). Asteriski (*) puolestaan toimii usein rajattomana jokerimerkkinä, joka voi vastata nollaa, yhtä tai useaa merkkiä.

## Esimerkkejä
Aperitiivi

**Aperitiivi** (, ’avata’) on ennen ateriaa nautittava alkoholijuoma, jonka ajatellaan lisäävän ruokahalua. Aperitiivin kera nautitaan joskus pieniä alkupaloja, kuten keksejä, pähkinöitä tai oliiveja. Joskus kilistellään laseja eli skoolataan.

Aperitiivit ovat yleisiä monissa Välimeren ruokakulttuureissa, etenkin Ranskassa ja Espanjassa. Muualle maailmaan aperitiivikulttuuri levisi näiden maiden siirtomaavallan myötä. Aperitiiveja nautitaan usein myös esimerkiksi Italiassa, Kreikassa, Portugalissa, Välimeren itärannikolla ja latinalaisessa Amerikassa. Eri maissa ja niiden eri alueilla aperitiiveina suositaan eri juomia.

Yleisiä aperitiivina nautittavia alkoholijuomia ovat kuivat ja jäähdytetyt valkoviinit, kuten Chablis, Chardonnay, Bordeaux, Sauvignon Blanc, Riesling, samppanja ja konjakki. Muitakin kuohuviinejä, kuten cavaa ja proseccoa, sekä roseeviinejä voidaan nauttia aperitiivina. Lisäksi väkevät viinit, kuten madeira, portviini ja kuiva sherry ovat yleisiä.

Viinipohjaisista juomasekoituksista aperitiivina suosittuja ovat esimerkiksi portugalilainen portonic, jossa on portviiniä ja tonic-vettä sekä sitruunaviipale. Mimosassa on samppanjaa ja appelsiinimehua. Vermutti on eri tavoin maustettu väkevä viini. Ranskassa eräs suosittu aperitiivi on Dubonnet.

Likööreistä suosittuja aperitiiveja ovat etenkin anispohjaiset liköörit. Cocktaileista suosittuja aperitiiveja ovat etenkin ne, joissa on katkeroa, Camparia, giniä tai vermuttia.

## Katso myös
* Digestiivi

## Lähteet

## Aiheesta muualla
Heksapsalmit

**Heksapsalmit** ( ) ovat kuudesta psalmista muodostettu kokonaisuus, joka luetaan ortodoksisessa aamupalveluksessa. Näillä kuolemasta, kärsimyksestä ja iankaikkisesta elämästä kertovilla psalmeilla kuvataan myös Kristuksen toista tulemista.

## Aiheesta muualla
*Ortodoksi.net / Heksapsalmit
Korean verenvuotokuume

**Korean verenvuotokuume,** joka nykyään tunnetaan nimellä **HFRS** (), on hantaviruksen aiheuttama verenvuotokuume.  Se on saanut nimensä Hantaa-nimiseltä paikkakunnalta Koreasta, jossa sitä on tavattu ensimmäisen kerran. Kuolleisuus Korean verenvuotokuumeeseen on 3–7 %. Sen levittäjänä toimii pienikokoinen peltohiiri. Hantavirus kuuluu bunyavirusten heimoon. Hantaviruksia tunnetaan nykyään toista kymmentä. Hantavirukset tarttuvat jyrsijöiden ulosteista ja muista eritteistä ihmiseen.

Suomessa esiintyy samaan virusryhmään kuuluvaa myyräkuumetta, jonka aiheuttaa kuitenkin Puumala-virus ja joka on huomattavasti lievempi sairaus.